Simon Majola

Simon Majola (ya hlahileng ka 1968), mme  tsejwa ka lebitso la The Bruma Lake Killer, ke lesholu la Afrika Boroa le mmolai wa batho ba bangata bao, hammoho le Themba Nkosi, ba neng ba ikarabella dipolaong tsa bonyane batho ba robedi tikolohong ya Letsha la Bruma ho la Bruma, Gauteng. .  Majola o ile a ahlolelwa maphelo a robedi a hae tjhakaneng , mme ha jwale o ntse a le ntlwanatshwana.

 Tshebedisano Mmoho 

Majola, eleng monna ya nyetseng ya nang le bana ba babedi, o kile a ahlolelwa ho thuha ntlo, tlhekefetso le boshodu pele ho dipolao.  Ha a ntse a keteka Hillbrow, o ile a theha setswalle le Themba Isaac Nkosi, wa Vosloorus .  Kamano ya bona e ile ya fetoha ka pele pele hoba  ya botlokotsebe , moo Majola le Nkosi ba ileng ba sebetsa mmoho ho tlatlapa le ho bolaya batho. Diketsahalo tsena ha di ya tsahala Bruma Lake feela, empa le Rhodes Park, Bezuidenhout Park le Observatory Rift Park. 

 Dipolao 

Pakeng tsa Mmesa 2000 le Hlakola 2001, ditopo tsa banyalani di ne di ntse di phahama letsheng la Bruma. Qalong ho ne ho nkwa eka ketso tsena ke tsa  batho ba amanang le dithethefatsi,  ho bonahala eka bahlaseduwa ba ile ba amohuwa tjhelete yohle, mabenyane, dikarete tsa banka, diaparo le mehala ya thekeng,  pele majwe kapa ditene di tlamellwa maotong a bona mme ka mora moo, ba lahlela ka letsheng ho kgangwa ke metsi.  Majola le Nkosi ba ne ba sebetsa hantle walo ka sehlopha kamehla, ba tshosetsa batho bao ba neng ba batla ho bona ka dithipa le dithunya.  Ba ne ba dula ba hlasela batho mantsibuya kapa bosiu haholoholo dibakeng tsa mokete kapa tsa pikiniki, ha bahlaseduwa ba ntse ba le ka dkoloing tsa bona.  Ditopo tse pedi di ne di le boemong bo bodileng hoo di neng di sa tsejee, mme maponesa a ne a dumela hore e ka be e le batho ba basele.  

Ho sa tsotellehe diketsahalo tsena tse tshosang baahi ba moo, hwa etsa hore mabenkele a kwalwe mme kgwebo di lahlehelwe ke tjhelete e ngata,  boholo ba diketsahalo ha dia ka tsa tlalehwa ho ba boholong, kaha ba bang ba banyalani ba hlasetsweng e ne e le basodoma kapa ba tshaba ho hlahella ka pele ho tlaleha ketso tsena.  Ka lebaka la ho haella ha bopaki ba mofuta ofe kapa ofe, ho kenyeletswa le dikgatiso tsa menwana, nyewe e ile ya ipaka e le thata ka ho kgetheha, leha e ne e fetisetswa ho Superintendent Piet Byleveld,  ya neng a le maqheka le tsebahalang ka katleho tsa hae  ho rarolleng  dinyewe tsa mofuta ona.